ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
యుకె లో బైటపడ్డ కొత్త తరహా కోవిడ్ వైరస్ 20 మందిలో గుర్తింపు
33 రోజులుగా కొత్త కేసులకంటే కోలుకున్నవారే ఎక్కువ; చికిత్సలో ఉన్నవారి సంఖ్య మరింత తగ్గుదల
ప్రతి పది లక్షల్లో కేసులు, మరణాలు ప్రపంచంలో అతి తక్కువ నమోదైన దేశాల్లో భారత్ ఒకటి
యుకె లో బైటపడ్డ కొత్త తరహా కోవిడ్ వైరస్ ను భారత్ లో మొత్తం 20 మందిలో గుర్తించారు. వీరిలో ఇంతకుముందే గుర్తించిన ఆరుగురు  ఉన్నారు. 10 లాబ్ లో మొత్తం 107 శాంపిల్స్ పరీక్షించగా అందిన ఫలితాలు ఈ క్రింది పట్టికలో ఉన్నాయి.
ఇప్పుడు కనబడుతున్న రెండో రకం కోవిడ్ విషయంలో జీనోమ్ సీక్వెన్సింగ్ కోసం భారత ప్రభుత్వం పది లాబ్ లతో కూడిన ఒక కన్సార్షియం ను ఏర్పాటు చేసింది. అందులో ఎన్ ఐ బి ఎం జి , ఐ ఎల్ ఎస్ , ఎన్ ఐ వి , సిసిఎస్ , సిసిఎంబి , CCS Pune, సిడి ఎఫ్ డి , ఇన్ స్టెమ్ , నిమ్హాన్స్ , ఐజిఐబి , ఎన్ సి డిసి ఉన్నాయి. పరిస్థితిని చాలా నిశితంగా గమనిస్తూ ఎప్పటికప్పుడు రాష్ట్రాలకు తగిన సలహా ఇస్తున్నారు. అదే సమయంలొ నిఘా పెంచటం, నియంత్రణ చర్యలు చేపట్టటం, పరీక్షలు జరపటం, శాంపిల్స్ ను ఈ కన్సార్షియంలోని లాబ్స్ కు పంపటం జరుగుతోంది.
గత 33 రోజులుగా రోజువారీ వస్తున్న కొత్త కేసులకంటే కోలుకుంటున్నవారి సంఖ్య ఎక్కువగా ఉంటోంది. గడిచిన 24 గంటలలో 20,549 మంది కోవిడ్ పాజిటివ్ గా నిర్థారణ జరిగింది. అదే సమయంలో 26,572 మంది కొలుకున్నారు. దేసంలో ఇప్పటివరకు కోవిడ్ బారిన పడి కోలుకున్నవారి సంఖ్య 98,34,141 కి చేరింది. ఇది ప్రపంచంలో అత్యధికం. కోలుకున్నవారి శాతం కూడా 96 కు చేరువలో 95.99% గా నమోదైంది. కోలుకున్న వారికి, చికిత్సలో ఉన్నవారికి మధ్య తేడా పెరుగుతూ ప్రస్తుతం 95,71,869 అయింది.
భారతదేశంలో ప్రస్తుతం చికిత్సలో ఉన్న కోవిడ్ బాధితులు 2,62,272 మంది కాగా వీరు మొత్తం పాజిటివ్ కేసులలో 2.56% మాత్రమే. కొత్తగా కోలుకున్నవారి కారణంగా చికిత్సలో ఉన్నవారి సంఖ్య 6,309 మేరకు తగ్గింది. ప్రపంచవ్యాప్తంగా చూసినప్పుడు ప్రతి పది లక్షల జనాభాలో భారత్ లో కేసుల సంఖ్య అతి తక్కువ స్థాయిలో 7,423గా నమోదైంది. రష్యా, ఇటలీ, యుకె, బ్రెజిల్, ఫ్రాన్స్, అమెరికా లాంటి దేసాలలో ప్రతి పది లక్షల జనాభాకు నమోదైన కేసులు ఎక్కువగా ఉన్నాయి.
కొత్తగా గడిచిన 24 గంటలలో కోలుకున్నవారిలో 78.44% మంది 10 రాష్ట్రాలు, కేంద్ర పాలిత ప్రాంతాలకు చెందినవారు. మహారాష్ట్రలో ఒక్కరోజులోనే అత్యధికంగా 5,572 మంది కోలుకోగా, కేరళలో 5,029 మంది, చత్తీస్ గఢ్ లో 1,607మంది కోలుకున్నారు.
కొత్తగా కోవిడ్ పాజిటివ్ గా నిర్థారణ అయినవారిలో 79.24% మంది 10 రాష్ట్రాలకు చెందినవారు కాగా మహారాష్ట్రలో అత్యధికంగా 3,018 కొత్త కేసులు, పశ్చిమ బెంగాల్ లో 1,244 కేసులు వచ్చాయి.
గడిచిన 24 గంటలలో 286 మంది కోవిడ్ బాధితులు మరణించారు. వీరిలో 79.37% మంది పది రాష్ట్రాలు, కేంద్రపాలిత ప్రాంతాలకు చెందినవారే ఉన్నారు. మహారాష్ట్రలో అత్యధికంగా నిన్న 68 మంది మరణించగా పశ్చిమ బెంగాల్ లొ 30 మంది, ఢిల్లీలో 28 మంది చనిపోయారు.
దూకుడుగా పెద్ద సంఖ్యలో కోవిడ్ నిర్థారణ పరీక్షలు జరపటం వలన పాజిటివ్ కేసులను త్వరగా గుర్తించటం సాధ్యమవుతోంది. దీనివలన వేగంగా తీవ్ర లక్షణాలున్నవారిని వెంటనే ఆస్పత్రికి తరలించి చికిత్స అందించటం, స్వల్ప లక్షణాలున్న వారిని పర్యవేక్షిస్తూ ఐసొలేషన్ కు తరలించటం సాధ్యమైంది. అదే సమయంలో అందరికీ ప్రామాణిక చికిత్సావిధానాలు వర్తింపజేయటం కూడా రోజుకు మరణాల సంఖ్యను 300 లోపు ఉండేట్టు చేయగలిగింది.
దేశంలో రోజువారీ మరణాలు క్రమంగా తగ్గుతూనే ఉన్నాయి. ప్రపంచంలో అతి తక్కువ స్థాయిలో దేశంలో ప్రతి పది లక్షల జనాభాలో మృతులు 107 గా నమోదయ్యాయి.
మహిళా, శిశు అభివృద్ధి మంత్రిత్వ శాఖ
మణిపూర్ మహిళా వ్యాపారుల కోసం సామర్ధ్య నిర్మాణ శిక్షణా కార్యక్రమాన్ని నిర్వహించిన జాతీయ మహిళా కమిషన్
మహిళా వ్యాపారుల సమగ్ర అభివృద్ధికి, వారికి మరిన్ని వ్యవస్థాపక అవకాశాలను కల్పించడం కోసం రాష్ట్ర మహిళా కమిషన్ సహకారంతో మణిపూర్ మహిళా వ్యాపారుల కోసం జాతీయ మహిళా కమిషన్ ఒక రోజు సామర్ధ్య నిర్మాణ శిక్షణా కార్యకక్రమాన్ని నిర్వహించింది. ఈ కార్యక్రమంలో మణిపూర్ ముఖ్యమంత్రి బీరేన్ సింగ్, రాష్ట్ర సాంఘిక సంక్షేమ శాఖ మంత్రి
హీఖం డింగో సింగ్, జాతీయ మహిళా కమిషన్ చైర్పర్సన్ రేఖా శర్మ పాల్గొన్నారు.
మహిళలు పెద్ద సంఖ్యలో స్టాళ్ళను నిర్వహించే మణిపూర్లోని ఇమా కీథెల్ ఆసియాలోనే అతి పెద్ద మహిళా మార్కెట్గా ప్రసిద్ధికెక్కింది. ఈశాన్య రాష్ట్రాలలో కమిషన్ నిర్వహిస్తున్న కార్యక్రమాలకు అనుగుణంగా మూడు ఇమా కీథెళ్ళకు చెందిన మహిళా వ్యాపారుల కోసం జాతీయ మహిళా కార్యక్రమం వారి జీవనోపాధి, సామాజిక భద్రతను, మొత్తంగా వారి జీవన నాణ్యతను మెరుగుపరచడానికి ఈ ఒక్కరోజు శిక్షణా కార్యక్రమాన్ని నిర్వహించింది.
ఈ కార్యక్రమంలో ముఖ్య అతిథిగా పాల్గొన్న మణిపూర్ ముఖ్యమంత్రి శ్రీ ఎన్ బీరేన్ సింగ్ ఇందులో పాల్గొన్న మహిళలను ప్రోత్సహించారు. మహిళా సాధికారత కోసం జాతీయ మహిళా కమిషన్ నిర్వహించిన కార్యక్రమాన్ని ఆయన ప్రశంసించారు. నేటి వరకూ ఏడు ఇమా మార్కెట్ల నిర్మాణం జరిగిందని, త్వరలోనే మరిన్ని మార్కెట్ల నిర్మాణం జరుగుతుందని ఆయన అన్నారు.
ఈ సందర్భంగా మాట్లాడుతూ, మహిళలు మణిపూర్లోని అన్ని రంగాలలోనూ భాగస్వాములుగా ఉండడమే కాక తాము దేనినైనా, ఏదైనా చేసుకోగలమని రుజువు చేసుకున్నారని జాతీయ మహిళా కమిషన్ చైర్మన్ రేఖా శర్మ చెప్పారు. ఇ- మార్కెట్లలో కూడా మణిపూర్ మహిళలు తమ ఉత్పత్తులను విక్రయించాలని తాము కోరుకుంటామని ఆమె అన్నారు. మహిళలు తమను తాము మణిపూర్కు పరిమితం చేసుకోకూడదని, ప్రపంచం మారుతోందని, ప్రపంచంలో ఏ మైలకైనా తమ ఉత్పత్తులు చేరుకునేలా చేసేందుకు మహిళలు సాంకేతిక పట్ల అవగాహన కలిగి ఉండాలని చెప్పారు. మేం వారు ఎగరడానికి రెక్కలను ఇవ్వడమే కాక, ఈ ఉత్పత్తుల గురించి ప్రపంచం తెలుసుకునేలా ఇ-కామర్స్, ఇతర సాంకేతికతలలో శిక్షణ ఇస్తామని రేఖా శర్మ వివరించారు.
వివిధ ప్రభుత్వ విభాగాలకు చెందిన ప్రముఖ వ్యక్తులనే కాక, ఇ- కామర్స్, బ్యాంకింగ్, పన్ను చట్టాలు తదితర ముఖ్య అంశాల గురించి మహిళలకు చెప్పి, బోధించేందుకు బ్యాంకింగ్ రంగానికి చెందిన వారిని రిసోర్స్ పర్సన్లుగా కమిషన్ ఆహ్వానించింది. ఈ శిక్షణా కార్యక్రమం మూడు సాంకేతిక సెషన్లుగా విభజించారు. తొలి సెషన్ - సంబంధిత బ్యాంకింగ్ పథకాలు, ఆన్లైన్ బ్యాంకింగ్ను ఉపయోగించడం ఎలా అన్నదానిపై కాగా, రెండవ సెషన్ - పన్ను చట్టాలు/ జిఎస్టీ చట్టాలు, పన్ను వర్తింపు అన్న అంశం కాగా, మూడవ సెషన్ ఇ- కామర్స్ డెమాన్స్ట్రేషన్ అన్న అంశంపై నిర్వహించారు.
ఉక్కు మంత్రిత్వ శాఖ
ఉక్కు రంగం లో భారతదేశాని కి మరియు జపాన్ కు మధ్య ఒప్పందాని కి ఆమోదం తెలిపిన మంత్రిమండలి
ఉక్కు రంగం లో సహకారాన్ని బలోపేతం చేసేందుకు ‘ఇండియా-జపాన్ స్టీల్ డైలాగ్’ను ఏర్పాటు చేయడం కోసం భారత ప్రభుత్వాని కి మరియు జపాన్ ప్రభుత్వాని కి మధ్య సహకారం కోసం ఉద్దేశించిన ఒక మెమోరాండమ్ ఆఫ్ కోఆపరేశన్ పై సంతకాల కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
లాభాలు
‘ఇండియా-జపాన్ స్టీల్ డైలాగ్’ ఉక్కు రంగం లో స్థిరత్వం తో కూడిన వృద్ధి ని సాధించేందుకు పరస్పర అవగాహన ను వృద్ధి చేసేందుకు ఉద్దేశించినటువంటిది.
ఈ సంభాషణ ధ్యేయాలు ఏమిటంటే ఉన్నత శ్రేణి కి చెందిన ఉక్కు తయారీ లో పెట్టుబడి ని ప్రోత్సహించడం సహా ఉక్కు రంగం లో సహకారాని కి సంబంధించిన అన్ని అంశాల ను పరిశీలించడమూ, భారతదేశం లో ఉక్కు వినియోగాని కి సంబంధించిన నూతన మార్గాల ను అన్వేషించడమూను.
ఈ ఎంఒసి భారతదేశం లో హై గ్రేడ్ స్టీల్ మాన్యుఫాక్చరింగ్ తాలూకు సామర్ధ్య నిర్మాణం లో సహాయకారి కానుంది.
(
ప్రధాన మంత్రి కార్యాలయం
డాక్టర్ రాజేంద్ర ప్రసాద్ కు ఆయన జయంతి నాడు నమస్సులు అర్పించిన ప్రధాన మంత్రి
భారతదేశాని కి ఒకటో రాష్ట్రపతి అయిన డాక్టర్ రాజేంద్ర ప్రసాద్ కు ఆయన జయంతి సందర్భం లో ప్రధాన మంత్రి శ్రీ నరేంద్ర మోదీ నమస్సులను అర్పించారు.
ప్రధాన మంత్రి ఒక ట్వీట్ లో -
‘‘స్వతంత్ర భారతదేశాని కి ఒకటో రాష్ట్రపతి మరియు అద్వితీయ ప్రతిభ సంపన్నుడు, భారత రత్న డాక్టర్ రాజేంద్ర ప్రసాద్ కు ఆయన జయంతి సందర్భం లో ఇవే వందన శతాలు. ఆయన దేశ స్వాతంత్య్ర సంగ్రామం లో తనదైన విశిష్టమైనటువంటి తోడ్పాటు ను అందించారు. దేశ హితం కోసం అంకితం అయిన ఆయన జీవనం దేశవాసుల కు ఎల్లప్పటికీ ప్రేరణ ను అందించేదిగా ఉంటుంది.’’ అని పేర్కొన్నారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
లోకల్ టూ గ్లోబల్ : విదేశీ మార్కెట్లను చేరుకుంటున్న ఖాదీ మాస్కులు.
విస్తృతంగా ప్రాచుర్యం పొందిన ఖాదీ ఫేస్ మాస్కు “ అంతర్జాతీయ మార్కెట్” కి వెళ్ళడానికి సిద్ధంగా ఉంది. ఖాదీ మరియు గ్రామ పరిశ్రమల కమిషన్  ఇప్పుడు ఖాదీ పత్తి మరియు పట్టు ఫేస్ మాస్కులను విదేశాలకు ఎగుమతి చేసే అవకాశాన్ని అన్వేషిస్తోంది. అయితే, వాణిజ్య మరియు పరిశ్రమల మంత్రిత్వ శాఖ అన్ని రకాల వైద్యేతర / శస్త్రచికిత్స కాని మాస్కుల ఎగుమతిపై నిషేధాన్ని ఎత్తివేసిన తరువాత ఈ విషయాన్ని చేపడతారు. ఈ విషయమై డైరెక్టరేట్ జనరల్ ఆఫ్ ఫారిన్ ట్రేడ్  మే నెల 16వ తేదీన నోటిఫికేషన్ జారీ చేసింది.
"ఆత్మనిర్భర్ భారత్ అభియాన్" నేపథ్యంలో ప్రధానమంత్రి శ్రీ నరేంద్రమోదీ "లోకల్ టూ గ్లోబల్" అని పిలుపు ఇచ్చిన కొన్ని రోజుల తర్వాత ఈ ఆలోచన వచ్చింది. కోవిడ్-19 మహమ్మారి ప్రపంచవ్యాప్తంగా వ్యాప్తి చెందుతున్న సమయంలో ఫేస్ మాస్కులకు నెలకొన్న భారీ డిమాండ్ ని దృష్టి లో పెట్టుకుని కె.వి.ఐ.సి. రెండు పొరలతో, మూడు పొరలతో నూలు మరియు సిల్కు మాస్కులను తయారుచేసింది. ఇవి రెండు రంగులలో పురుషులకు, అనేక రంగుల్లో మహిళలకు అందుబాటులో ఉన్నాయి.
కె.వై.ఐ.సి. ఇప్పటివరకు 8 లక్షల మాస్కుల సరఫరాకు ఆర్డర్లు స్వీకరించి, అందులో ఇప్పటికే 6 లక్షలకు పైగా మాస్కులను లాక్ డౌన్ సమయంలో సరఫరా చేసింది. రాష్ట్రపతి భవన్, ప్రధానమంత్రి కార్యాలయం, వివిధ కేంద్ర ప్రభుత్వ మంత్రిత్వశాఖలు, జమ్మూ, కశ్మీర్ ప్రభుత్వంతో పాటు సాధారణ ప్రజల నుండి ఈ-మెయిల్ ద్వారా కె.వి.ఐ.సి. ఆర్డర్లు స్వీకరించింది. విక్రయాలతో పాటు, కె.వి.ఐ.సి. 7.5 లక్షలకు పైగా ఖాదీ మాస్కులను దేశవ్యాప్తంగా ఉన్న ఖాదీ సంస్థల ద్వారా జిల్లా పాలనాయంత్రాంగాలకు ఉచితంగా పంపిణీ చేసింది.
గత కొన్ని సంవత్సరాలుగా ఖాదీ యొక్క ఆదరణ గణనీయంగా పెరిగిన దుబాయ్, యుఎస్ఎ, మారిషస్ మరియు అనేక యూరోపియన్ మరియు మిడిల్ ఈస్ట్ దేశాలలో ఖాదీ ఫేస్ మాస్క్లను సరఫరా చేయాలని కెవిఐసి యోచిస్తోంది. ఈ దేశాలలో ఖాదీ మాస్కులను భారత రాయబార కార్యాలయాల ద్వారా విక్రయించాలని కెవిఐసి యోచిస్తోంది.
కె.వి.ఐ.సి. చైర్మన్, శ్రీ వినయ్ కుమార్ సక్సేనా మాట్లాడుతూ, ఖాదీ మాస్కుల ఎగుమతి “లోకల్ టు గ్లోబల్” కి తగిన ఉదాహరణ అన్నారు. " ప్రధానమంత్రి విజ్ఞప్తి తర్వాత ఖాదీ వస్త్రం మరియు ఇతర ఖాదీ ఉత్పత్తులకు ప్రజాదరణ ఇటీవలి సంవత్సరాలలో ప్రపంచవ్యాప్తంగా గణనీయంగా పెరిగింది. ఖాదీ మాస్కుల ఎగుమతి ఉత్పత్తిలో పెరుగుదలకు దారితీస్తుంది మరియు చివరికి భారతదేశంలోని చేతివృత్తులవారికి పెద్ద ఎత్తున ఉపాధి అవకాశాన్ని సృష్టిస్తుంది, ” అని సక్సేనా చెప్పారు. "కరోనా మహమ్మారితో పోరాడటానికి ఫేస్ మాస్క్లు అత్యంత ముఖ్యమైన సాధనం. డబుల్ ట్విస్టెడ్ ఖాదీ ఫాబ్రిక్ నుండి తయారుచేసిన ఈ మాస్కులు డిమాండ్ కు అవసరమైన నాణ్యత, స్థాయి తో పాటు తక్కువ ఖర్చుతో కూడుకున్నవి, శ్వాస తీసుకోడానికి వీలుగాఉంటాయి, ఉతికి లేక కడిగి శుభ్రం చేయదగినవి, పునర్వినియోగపరచదగినవి మరియు సులువుగా మట్టిలో కలిసిపోయే గుణం కలిగి ఉండేలా తయారుచేయబడ్డాయి. ” అని సక్సేనా వివరించారు.
ఈ మాస్కుల తయారీకి కెవిఐసి ప్రత్యేకంగా డబుల్ ట్విస్టెడ్ ఖాదీ వస్త్రాన్ని ఉపయోగిస్తోంది, ఎందుకంటే ఇది లోపల తేమను నిలుపుకోవడంలో సహాయపడుతుంది, అదే సమయంలో గాలికి సులువుగా ప్రయాణించే మార్గాన్ని అందిస్తుంది. ఈ మాస్కులు మరింత ప్రత్యేకమైనవి. ఎందుకంటే చేతితో వడికిన, చేతితో నేసిన నూలు మరియు సిల్క్ బట్టలతో వీటిని తయారుచేస్తారు. నూలు యాంత్రిక అవరోధంగా పనిచేస్తుంది, సిల్క్ ఎలెక్ట్రోస్టాటిక్ అవరోధంగా పనిచేస్తుంది.
ప్రధాన మంత్రి కార్యాలయం
మార్చి 6న ప్రధానమంత్రి పుణె సందర్శన… పుణె మెట్రో రైలు ప్రాజెక్టుకు ప్రారంభోత్సవం
ఈ ప్రాజెక్టుతో పట్టణ రవాణా కోసం పుణెలో ప్రపంచ స్థాయి
మౌలిక వసతులు; 2016లో దీనికి శంకుస్థాపన చేసిన ప్రధానమంత్రి;
పుణె నగర పాలక సంస్థ ప్రాంగణంలో ఛత్రపతి శివాజీ
మహరాజ్ విగ్రహాన్ని ఆవిష్కరించనున్న ప్రధానమంత్రి;
వివిధ ప్రగతి పనులకు శంకుస్థాపన… ఆర్.కె.లక్ష్మణ్
ఆర్ట్ గ్యాలరీకి ప్రధానమంత్రి ప్రారంభోత్సవం;
సింబయాసిస్ విశ్వవిద్యాలయం స్వర్ణోత్సవాలకు ప్రధానమంత్రి శ్రీకారం
ప్రధానమంత్రి శ్రీ నరేంద్ర మోదీ 2022 మార్చి 6వ తేదీన పుణె నగరాన్ని సందర్శిస్తారు. ఈ సందర్భంగా ఆయన పుణె మెట్రో రైలు ప్రాజెక్టును ప్రారంభించడంతోపాటు వివిధ అభివృద్ధి ప్రాజెక్టులకు ప్రారంభోత్సవం, శంకుస్థాపన చేస్తారు. ఇందులో భాగంగా ఉదయం 11 గంటలకు, పుణె నగరపాలక సంస్థ ప్రాంగణంలో శ్రీ ఛత్రపతి శివాజీ మహారాజ్ విగ్రహాన్ని ప్రధానమంత్రి ఆవిష్కరిస్తారు. దాదాపు 9.5 అడుగుల పొడవైన ఈ విగ్రహాన్ని 1850 కిలోల గన్ మెటల్తో తయారుచేశారు.
అనంతరం ఉదయం 11:30 గంటలకు ప్రధానమంత్రి పుణె మెట్రో రైలు ప్రాజెక్టును ప్రారంభిస్తారు. పట్టణ రవాణా కోసం పుణెలో ప్రపంచ స్థాయి మౌలిక వసతుల కల్పన దిశగా కృషిలో ఈ ప్రాజెక్టు అంతర్భాగం. కాగా, దీనికి 2016 డిసెంబరు 24న ప్రధానమంత్రి స్వయంగా శంకుస్థాపన చేశారు. మొత్తం 32.2 కిలోమీటర్ల పొడవైన ఈ ప్రాజెక్టులో భాగంగా ప్రస్తుతం పనులు పూర్తయిన 12 కిలోమీటర్ల మార్గాన్ని ప్రధాని ప్రారంభిస్తారు. ఈ ప్రాజెక్టును రూ.11,400 కోట్లకుపైగా వ్యయంతో నిర్మిస్తున్నారు. ఈ కార్యక్రమం తర్వాత గర్వారే మెట్రో స్టేషన్లో ఎగ్జిబిషన్ను ప్రారంభించి, సందర్శన తర్వాత అక్కడి నుంచి ఆనంద్నగర్ మెట్రో స్టేషన్ వరకు ఆయన మెట్రోరైలులో ప్రయాణిస్తారు.
ఆ తర్వాత మధ్యాహ్నం 12 గంటల ప్రాంతంలో ప్రధానమంత్రి వివిధ అభివృద్ధి ప్రాజెక్టులను ప్రారంభించి, కొన్నిటికి శంకుస్థాపన చేస్తారు. అలాగే మూలా-ముఠా నదీ సంబంధిత పునరుజ్జీవన-కాలుష్య నివారణ ప్రాజెక్టులకూ ఆయన శంకుస్థాపన చేస్తారు. ఇందులో భాగంగా నది పొడవునా 9 కిలోమీటర్ల మేర రూ.1,080 కోట్ల వ్యయంతో పునరుజ్జీవన పనులు చేపడతారు. ఈ మేరకు నది అంచుల రక్షణ, ఇంటర్సెప్టర్ మురుగునీటి నెట్వర్క్, ప్రజా సౌకర్యాలు, పడవల విహార కార్యకలాపాల సంబంధిత పనులు నిర్వహిస్తారు. “ఒకే నగరం-ఒకే నిర్వహణ సంస్థ” ఇతివృత్తంగా రూ.1470 కోట్లకుపైగా వ్యయంతో మూల-ముఠా నదీ కాలుష్య నివారణ ప్రాజెక్టు అమలవుతుంది. దీనికింద 400 ఎం.ఎల్.డి.ల సామర్థ్యంగల 11 మురుగుశుద్ధి ప్లాంట్లు నిర్మిస్తారు. కాగా, బనేర్లో ఇ-బస్ డిపోతోపాటు 100 ఇ-బస్సులను కూడా ప్రధానమంత్రి ప్రారంభిస్తారు.
పుణెలోని బలేవాడీలో నిర్మించిన ఆర్.కె.లక్ష్మణ్ ఆర్ట్ గ్యాలరీని ప్రధానమంత్రి ప్రారంభిస్తారు. మాల్గుడి గ్రామం ఆధారంగా రూపొందించబడిన సూక్ష్మ నమూనా ఈ మ్యూజియంలో ప్రధాన ఆకర్షణ. కాగా, ఇది దృశ్య-శ్రవణ మాధ్యమంద్వారా సజీవ చిత్రణను మనముందు ఉంచుతుంది. కార్టూనిస్ట్ ఆర్.కె.లక్ష్మణ్ గీసిన కార్టూన్లను కూడా మ్యూజియంలో ప్రదర్శిస్తారు. ఈ కార్యక్రమాలు ముగించుకున్న అనంతరం మధ్యాహ్నం 1:45 గంటలకు సింబయాసిస్ విశ్వవిద్యాలయం స్వర్ణోత్సవాలను ప్రధానమంత్రి ప్రారంభిస్తారు.
వ్యవసాయ మంత్రిత్వ శాఖ
కొబ్బరికి 2022 సీజన్ కు గాను కనీస మద్దతు ధర  కై ఆమోదం తెలిపిన మంత్రి మండలి
ఎమ్ఎస్పి అనేది కనీసం 50 శాతం లాభావకాశాని కి హామీ ని ఇస్తుంది
కొబ్బరి పంట కు 2022 సీజను క గాను కనీస మద్దతు ధర  ల విషయం లో ప్రధాన మంత్రి శ్రీ నరేంద్ర మోదీ అధ్యక్షత న జరిగిన ఆర్థిక వ్యవహారాల మంత్రివర్గ సంఘం సమావేశం తన ఆమోదాన్ని తెలియజేసింది.
ఫెయిర్ ఏవరేజ్ క్వాలిటీ  రకం మిలింగ్ కోప్రా కు 2021 లో ప్రతి క్వింటాలు కు 10,335 రూపాయలు గా ఉన్న ఎమ్ఎస్ పి ని పెంచి, 2022 సీజను లో ఒక్కొక్క క్వింటాలు కు 10,590 రూపాయలు గా చేయడం జరిగింది. బాల్ కోప్రా  కి ఎమ్ఎస్ పి ని 2021 లో ప్రతి ఒక్క క్వింటాలు కు 10,600 రూపాయలు గా ఉన్నది కాస్తా పెంచివేసి, 2022 సీజను కు గాను ప్రతి ఒక్క క్వింటాలు కు 11,000 రూపాయలు గా చేయడమైంది. ఇది ఉత్పాదన యొక్క ఆల్ ఇండియా వెయిటెడ్ యావరేజ్ కాస్ట్ ఆఫ్ ప్రొడక్షన్ కంటే మిలింగ్ రకం కొబ్బరి విషయం లో అయితే 51.85 శాతం మరియు గుండు కొబ్బరి విషయం లో అయితే 57.73 శాతం లాభాని కి పూచీ పడుతుంది. 2022 సీజను కు కొబ్బరి కి ఎమ్ఎస్ పి లో వృద్ధి అనేది ప్రభుత్వం 2018-19 బడ్జెటు లో ప్రకటించిన మేరకు ఆల్ ఇండియా వెయిటెడ్ యావరేజ్ కాస్ట్ ఆఫ్ ప్రొడక్షన్ కు కనీసం ఒకటిన్నర రెట్ల స్థాయి లో ఎమ్ఎస్ పి ని ఖరారు చేసే సూత్రాని కి అనుగుణం గా ఉంది.
వ్యవసాయ వ్యయాలు మరియు ధరల సంఘం  సిఫారసుల పై ఆధారపడి ఈ నిర్ణయం ఉంది.
ఇది 2022 వ సంవత్సరానికల్లా రైతుల ఆదాయాల ను రెండింతలు చేసే దిశ లో ఒక మహత్వపూర్ణమైనటువంటి మరియు ప్రగతిశీలమైనటువంటి చర్యల లో ఒక చర్య గా ఉంది. కనీసం 50 శాతం లాభావకాశాని కి ఈ నిర్ణయం ఒక భరోసా ను ఇస్తుంది.
కొబ్బరి ని సాగు చేస్తున్న రాష్ట్రాల లో ఎమ్ఎస్ పి పరం గా ధరల మద్దతు ను అందించే కార్యకలాపాల ను నిర్వహించడం కోసం కేంద్రీయ నోడల్ ఏజెన్సీలు గా నేశనల్ ఎగ్రికల్చరల్ కోఆపరేటివ్ మార్కెటింగ్ ఫెడరేశన్ ఆఫ్ ఇండియా లిమిటెడ్ మరియు నేశనల్ కోఆపరేటివ్ కన్ స్యూ మర్ ఫెడరేశన్ ఆఫ్ ఇండియా లిమిటెడ్ లు వాటి భూమిక ను నిర్వహించడాన్ని కొనసాగిస్తాయి.
ఆరోగ్య, కుటుంబ సంక్షేమ మంత్రిత్వ శాఖ
121.94 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 82.86 లక్షలకు పైగా డోసులు నిర్వహణ
98.34 శాతానికి చేరిన రికవరీ రేటు
గత 24 గంటల్లో 8,774 కొత్త కేసులు నమోదు
దేశవ్యాప్త క్రియాశీల కేసుల సంఖ్య 1,05,691
వారపు పాజిటివిటీ రేటు  గత 14 రోజులుగా 1 శాతం కంటే తక్కువ
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 82,86,058 డోసులతో కలిపి, 121.94 కోట్ల డోసులను  టీకా కార్యక్రమం అధిగమించింది. 1,26,30,392 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,83,416
|
|
రెండో డోసు
|
|
94,66,553
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,78,183
|
|
రెండో డోసు
|
|
1,64,47,200
|
|
18-44 ఏళ్ల వారు
|
|
మొదటి డోసు
|
|
45,43,97,807
|
|
రెండో డోసు
|
|
21,56,66,951
|
|
45-59 ఏళ్ల వారు
|
|
మొదటి డోసు
|
|
18,36,80,077
|
|
రెండో డోసు
|
|
11,81,33,066
|
|
60 ఏళ్లు పైబడినవారు
|
|
మొదటి డోసు
|
|
11,50,32,531
|
|
రెండో డోసు
|
|
7,78,85,350
|
|
మొత్తం
|
|
1,21,94,71,134
.
గత 24 గంటల్లో 9,481 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,39,88,797 కు పెరిగింది.
దేశవ్యాప్త రికవరీ రేటు 98.34 శాతానికి చేరింది.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 154వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 8,774 కొత్త కేసులు నమోదయ్యాయి.
క్రియాశీల కేసులు 2 లక్షల కంటే తక్కువగా, 1,05,691 వద్ద ఉన్నాయి. పాజిటివ్ కేసుల శాతం కూడా  2020 మార్చి నుంచి కనిష్ట స్థాయి.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 10,91,236 పరీక్షలు చేశారు. దేశవ్యాప్తంగా ఇప్పటివరకు 63.94 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.85 శాతంగా ఉంది. గత 14 రోజులుగా 1 శాతం కంటే తక్కువగా నమోదవుతోంది. రోజువారీ పాజిటివిటీ రేటు 0.80 శాతంగా ఉంది. రోజువారీ పాజిటివిటీ రేటు గత 55 రోజులుగా 2 శాతం కంటే తక్కువగా, 90 రోజులుగా 3 శాతం కంటే తక్కువగా నమోదవుతోంది.
ప్రధాన మంత్రి కార్యాలయం
స్క్వాష్ మిక్స్డ్ డబుల్స్లో స్వర్ణ పతకం సాధించిన దీపిక పళ్లికల్-హరీందర్ పాల్ సంధుకు ప్రధాని అభినందన
ఆసియా క్రీడల స్క్వాష్ మిక్స్డ్ డబుల్స్లో స్వర్ణ పతకం సాధించిన భారత క్రీడాకారులు దీపిక పళ్లికల్-హరీందర్ పాల్ సంధు జంటను ప్రధానమంత్రి శ్రీ నరేంద్ర మోదీ అభినందించారు.
ఈ మేరకు ‘ఎక్స్’ ద్వారా పంపిన ఒక సందేశంలో:
“ఆసియా క్రీడల స్క్వాష్ మిక్స్డ్ డబుల్స్లో స్వర్ణ పతకం తెచ్చిన మన జట్టుకు నా అభినందనలు! ఈ అద్భుత విజయం సాధించడంలో దీపిక పళ్లికల, హరీందర్ పాల్ సంధు @DipikaPallikal and @sandu_harinder ఎనలేని ప్రతిభా ప్రదర్శన చేశారు. భవిష్యత్తులోనూ మీరు మరిన్ని విలువైన విజయాలు సాధించాలని ఆకాంక్షిస్తున్నాను” అని ప్రధానమంత్రి పేర్కొన్నారు.
(
ప్రధాన మంత్రి కార్యాలయం
ఆత్మనిర్భర్ భారత్ కోసం ‘వోకల్ ఫర్ లోకల్’ కు ప్రచారం చేయడంలో సాయాన్ని అందించవలసిందిగా ఆధ్యాత్మిక నాయకులకు విజ్ఞప్తి చేసిన ప్రధాన మంత్రి
స్వాతంత్య్ర పోరాటానికి ఒక పునాదిని భక్తి ఉద్యమం వేసినట్లుగానే, అదే మాదిరిగా ప్రస్తుతం ఆత్మనిర్భర్ భారత్ కు ఒక ఆధారాన్ని మన దేశంలోని సాధువులు, మహాత్ములు, మహంతులు, అలాగే ఆచార్యులు అందజేయనున్నారని ప్రధాన మంత్రి శ్రీ నరేంద్ర మోదీ అన్నారు. ఈ రోజు న జైన ఆచార్య శ్రీ విజయ్ వల్లభ్ సురీశ్వర్ జీ మహారాజ్ 151వ జయంతి కి గుర్తు గా ‘స్టాచ్యూ ఆఫ్ పీస్’ ను వీడియో కాన్ఫరెన్స్ మాధ్యమం ద్వారా ప్రధాన మంత్రి ఆవిష్కరించారు. ఆ తరువాత ఆ కార్యక్రమాన్ని ఉద్దేశించి ప్రధాన మంత్రి ప్రసంగించారు. ఈ సందర్భం లో ఆయన ప్రసంగం ముఖ్యాంశాల్లో.. స్వాతంత్య్ర పోరాటం, ప్రస్తుతం చేపడుతున్న ఆత్మనిర్భరతల వంటి సామాజిక, రాజకీయ, ఆర్థిక కార్యక్రమాలకు ధార్మిక, ఆధ్యాత్మిక పునాది ని ఏర్పరచడం ఎంతయినా అవసరం అన్నది.. కూడా ఒక ముఖ్యాంశం గా ఉండింది.
- Narendra Modi
@narendramodi
जिस प्रकार आजादी के आंदोलन की पीठिका भक्ति आंदोलन से शुरू हुई, वैसे ही आत्मनिर्भर भारत की पीठिका हमारे संत-महंत-आचार्य तैयार कर सकते हैं।
हर व्यक्ति तक वोकल फॉर लोकल का संदेश पहुंचते रहना चाहिए। मैं संतों-महापुरुषों से विनम्र निवेदन करता हूं कि आइए, हम इसके लिए आगे बढ़ें।
https://twitter.com/i/status/1328268617163522049
‘స్థానిక ఉత్పత్తుల వైపు మొగ్గు చూపడం’  అనే అంశం పై తన మాటలను శ్రీ మోదీ పునరుద్ఘాటిస్తూ, దేశ స్వాతంత్య్ర పోరాట పునాదులను భక్తి ఆందోళన బలపరచిన సంగతి ని గుర్తుకు తెచ్చారు. సాధువులు, మహంతులు, ఆచార్యులు చేసిన బోధనలు దేశంలోని మూలమూలన ఉన్న ప్రజానీకం చేతన ను రగిలించాయని మనం జ్ఞప్తి కి తెచ్చుకోవలసిన అవసరం ఉందని ప్రధాన మంత్రి అన్నారు. ఈ చైతన్యమే ఆ తరువాత స్వాతంత్య్ర పోరాటానికి గొప్ప శక్తిని సమకూర్చిందని కూడా శ్రీ మోదీ అన్నారు.
ఆత్మనిర్భరత ను ప్రోత్సహించవలసిందిగా ఆధ్యాత్మిక నాయకులకు ప్రధాన మంత్రి మనఃపూర్వకంగా విజ్ఞప్తి చేశారు. స్వాతంత్య్ర సమరానికి భక్తి ఉద్యమం ఒక పునాది ని ఏర్పరచి, దానిని బలోపేతం చేసిందని, ప్రస్తుతం 21 వ శతాబ్దం లో ఆత్మనిర్భర్ భారత్ కు ఒక ఆధారాన్ని సైతం కల్పించేది మన సాధువులు, మహంతులు, ఆచార్యులేనని ఆయన చెప్పారు. వారు వారి శిష్యులను ఉద్దేశించి గాని, లేదా ఆధ్యాత్మిక సమావేశాలలో గాని ఎక్కడయినా ప్రసంగించేటప్పుడు ‘స్థానిక ఉత్పత్తులనే కొనుగోలు చేద్దాం’  అనే సందేశాన్ని అదే పనిగా వ్యాప్తి లోకి తీసుకురావాలంటూ ఆయన అభ్యర్థించారు. ఆధ్యాత్మిక నాయకుల సమర్ధన ద్వారా ‘వోకల్ ఫర్ లోకల్’ సందేశం మరింత బలాన్ని పుంజుకొంటుందని, ఇది స్వాతంత్య్ర సమర కాలం లో దేశం ఉద్వేగపరచినట్లుగానే ఆత్మనిర్భరత దిశలో దేశ ప్రజలకు ప్రేరణ ను ఇస్తుందని శ్రీ మోదీ అన్నారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
ఎస్.ఎన్ బోస్ నేషనల్ సెంటర్ ఫర్ బేసిక్ సైన్సెస్ అభివృద్ధి చేసిన రెండు కోవిడ్-19 టెక్నాలజీలను బదిలీ చేసిన ఎన్ఆర్డిసి
కేంద్ర శాస్త్ర సాంకేతిక మంత్రిత్వ శాఖ, డిఎస్ఐఆర్ ఎంటర్ప్రైజ్ అయిన నేషనల్ రీసెర్చ్ డెవలప్మెంట్ కార్పొరేషన్  అభివృద్ధి చేసిన రెండు కోవిడ్-19 నియంత్రణ సాంకేతిక పరిజ్ఞానాన్ని బదిలీ చేయడానికి మెసెర్స్ పాల్మెచ్ ఇన్ఫ్రాస్ట్రక్చర్ ప్రైవేట్ లిమిటెడ్ కోల్కతాతో ఒప్పందం కుదుర్చుకుంది. బోస్ నేషనల్ సెంటర్ ఫర్ బేసిక్ సైన్సెస్ , కోల్కతా, భారత ప్రభుత్వ సైన్స్ అండ్ టెక్నాలజీ విభాగంలో అటానమస్ రీసెర్చ్ ఇన్స్టిట్యూట్.
ఎస్ఎన్బిఎన్సిబిఎస్ అభివృద్ధి చేసి, ఎన్ఆర్డిసి కి బదిలీ చేసిన రెండు టెక్నాలజీలు:
- సౌకర్యవంతమైన, పరిశుభ్రమైన శ్వాస కోసం జతచేసిన ఉచ్ఛ్వాస వాల్వ్, సస్పెండ్డ్ పార్టికల్ మేటర్ ఫిల్టర్తో యాక్టివ్ రెస్పిరేటర్
- డిస్పెన్సింగ్ యాంటీమైక్రోబయల్ లేయర్తో దీర్ఘకాలం ఉండే నానో-శానిటైజర్.
యాక్టివ్ రెస్పిరేటర్ మాస్క్- కార్బన్ డయాక్సైడ్ పునఃశ్వాస, తేమ ఉచ్ఛ్వాస, ముసుగు లోపల ఉక్కబోత, వేడి వాతావరణం వంటి సమస్యలకు ఒక వినూత్న పరిష్కారం. ఇది ఫేస్ మాస్క్ ఉన్న వ్యక్తి మాట్లాడే మాటలో కూడా స్పష్టతను మెరుగుపరుస్తుంది. ధరించేవారిని గాలిలో కలుషితాలకు గురికాకుండా కాపాడటానికి సౌకర్యవంతమైన, పరిశుభ్రమైన శ్వాసను ఇస్తుంది.
తరచూ సాధారణ శానిటైజర్ల వాడకం వల్ల చర్మం నిర్జలీకరణం వంటి సమస్యలు, రక్షణాత్మక పాత్ర లేకుండా సాధారణ శానిటైజర్ల తక్షణ యాంటీమైక్రోబయాల్ చర్య స్వభావం వల్ల కలిగే సమస్యలకు దీర్ఘకాలిక నానో-శానిటైజర్ ఆవిష్కరణ ఒక పరిష్కారం. ఈ వినూత్న శానిటైజర్ సాంకేతికత ఎక్కువ కాలం సౌకర్యవంతమైన, పరిశుభ్రమైన చేతి శానిటైజేషన్ కి హామీ ఇస్తుంది.
ఈ ఒప్పందంపై ఎన్ఆర్డిసి సిఎమ్డి డాక్టర్ హెచ్ పురుషోత్తం, మెసెర్స్ పాల్మెక్ ఇన్ఫ్రాస్ట్రక్చర్ ప్రైవేట్ లిమిటెడ్ డైరెక్టర్ శ్రీ శాంతి రంజన్ పాల్ ఆన్లైన్లో కేంద్ర ప్రభుత్వ డిఎస్టి కార్యదర్శి ప్రొఫెసర్ అశుతోష్ శర్మ మరియు డైరెక్టర్ డాక్టర్ సమిత్ కుమార్ రే సమక్షంలో సంతకం చేశారు. ఎస్.ఎన్ బోస్ నేషనల్ సెంటర్ ఫర్ బేసిక్ సైన్సెస్, సైంటిస్ట్ ప్రొఫెసర్ సమీర్ కుమార్ పాల్, రిజిస్ట్రార్ ఎంఎస్ షోహిని మజుందర్, టెక్నికల్ రీసెర్చ్ సెంటర్  నోడల్ ఆఫీసర్ డాక్టర్ ఎస్.ఎన్. బోస్ నేషనల్ సెంటర్ ఫర్ బేసిక్ సైన్సెస్, ప్రియాంకన్ ఎస్. శర్మ, పాల్మెచ్ కంపెనీకి చెందిన సోమావో గుప్తా, ఎన్ఆర్డిసి సీనియర్ అధికారులు పాల్గొన్నారు.
ఈ వినూత్న ఉత్పత్తుల వాడకం వినియోగదారులకు మార్కెట్లో అందుబాటులో ఉన్న మాస్క్లు, శానిటైజర్లతో ఉన్న సమస్యలను అధిగమించడానికి సహాయపడుతుంది. డిఎస్టి కార్యదర్శి ప్రొఫెసర్ అశుతోష్ శర్మ, సమాజానికి ప్రయోజనం చేకూర్చడానికి సైన్స్ అండ్ టెక్నాలజీలో ఇటువంటి ఆవిష్కరణలు తీసుకువచ్చినందుకు వాటాదారులను అభినందించారు.
ప్రధాన మంత్రి కార్యాలయం
పరీక్షల యోధుల అంతర్ దృష్టి పైన మరియు పిపిసి లో క్రియాశీల భాగస్వామ్యం పైన ఆనందాన్ని వ్యక్తం చేసిన ప్రధాన మంత్రి
‘పరీక్షా పే చర్చా’  కార్యక్రమాన్ని గురించి ఒడిశా లోని జెఎన్ వి ఢెంకానాల్ విద్యార్థిని కుమారి శివాంగి తన అభిప్రాయాల ను వెల్లడించడం పై నవోదయ విద్యాలయ సమితి  చేసిన ఒక ట్వీట్ కు ప్రధాన మంత్రి శ్రీ నరేంద్ర మోదీ ప్రతిస్పందించారు.
ఎన్ విఎస్ చేసిన ఒక ట్వీట్ కు ప్రధాన మంత్రి ప్రతిస్పందిస్తూ -
‘‘పరీక్ష ల తాలూకు ఒత్తిడి ని అధిగమించడానికి అనుసరించదగ్గ మార్గాల గురించి #ExamWarriors వద్ద నుండి అనేకమైన ఆసక్తిదాయక అంతర్ దృష్టుల ను నేను అందుకొంటున్నాను. భారతదేశం నలుమూల నుండి ఈ విధమైన క్రియాశీల భాగస్వామ్యం వ్యక్తమవుతుండడం చూసి నాకు ఆనందం కలుగుతోంది.’’ అని పేర్కొన్నారు.